**Generozitate în procreere**

Întrebare: “Sunt familiile catolice în Statele Unite şi în ţările dezvolate prea mici?”

Da. Cele mai multe sunt prea mici. Şi asta pentru că majoritatea nu înţeleg planul lui Dunmezeu pentru viaţă, dragoste, căsătorie, familie şi copii. Nu numai că majoritatea s-au răsculat împotriva planului lui Dumnezeu îmbrăţişând contracepţia şi sterilizarea, dar au făcut asta gândindu-se că fac cel mai bun lucru pentru familiile lor, pentru societate, pentru ţara lor şi pentru lume. Prin urmare, Biserica, poporul lui Dumnezeu, e învăţată de cultură şi trăieşte după cultură mai degrabă decât după planul lui Dumnezeu, după cum învaţă Magisteriul Bisericii. Cultura e plină de minciuni. Magisteriul proclamă adevărul. Adesea e în dificultate de a găsi oameni care să asculte.

Mai întâi şi înainte de toate, planul lui Dumnezeu este o chemare la generozitate în procreere: “ Fiţi rodnici şi vă înmulţiţi; umpleţi pământul şi supuneţi-l.” (Gen 1: 28) este prima poruncă din Biblie. Deci, avem doi părinţi. Să vedem… Unul ori doi părinţi înseamnă doi copii şi nu reprezintă nici o creştere deloc, pentru că părinţii mor, lăsând în urmă numai doi. Doi ori doi parinţi fac patru copii şi ăsta e un început modest pentru înmulţire, nu-i aşa? Trei ori doi fac şase….. patru ori doi fac opt copii. Aceasta e o simplă înmulţire. Dar cultura devine isterică cu falsele acuzaţii de a supra-încărca familia, de a avea părinţi iresponsabili, de a plasa povara asupra societăţii şi de a suprapopula lumea.

Adevărul e că Dumnezeu niciodată nu ne-a avertizat asupra supraîmpovărării familiei cu copii. Nici nu ne-a avertizat în legătură cu suprapopularea. Catehismul Bisericii Catolice (CBC) spune: “ Sfânta Scriptură şi practica tradiţională a Bisericii văzută în familiile largi este un semn al binecuvântării lui Dumnezeu şi al generozităţii părinţilor.” ( CBC 2373).

Generozitatea în procreere este una din valorile fundamentale ale planului lui Dumnezu. El e generos. Vrea ca şi noi să fim generoşi şi responsabili. Ce e responsabilitatea? Papa Paul al VI-lea furnizează cea mai bună definiţie în faimoasa sa enciclică despre viaţa umană Humanae Vitae:

“În relaţie cu condiţiile fizice, economice, psihologice şi sociale paternitatea responsabilă este exercitată fie prin decizia deliberată şi generoasă de a avea o familie numeroasă, fie prin decizia, datorită motivelor grave şi cu respectul datorat pentru legea morală, să se evite pentru un timp, sau chiar pentru o perioadă nedeterminată o nouă naştere.”

Observaţi că prima componentă a paternităţii responsabile este generozitatea. A doua componentă este de a-ţi reţine cu voinţă nevoile procreative când sunt motive serioase pentru a face asta. Aceasta e o definiţie pe deplin echilibrată a paternităţii responsabile.

Chemarea lui Dumnezeu la generozitate în procreere este pe deplin conformă cu dorinţa sa de a ne bucura de prosperitate economică. În Deuteronom 10, Moise se adresează israeliţilor după lunga lor călătorie în desert după ce au parasit Egiptul : “Domnul Dumnezeul vostru aşa de mult v-a înmulţit încât sunteţi acum numeroşi cât stelele cerului. Fie ca Dumnezeu, Dumnezeul părinţilor voştri , să vă înmulţească de mii de ori şi să vă binecuvânteze după cum a promis.” Despre câţi oameni vorbeşte Moise? Ei bine ştim din cartea Numerilor, au făcut recensământ de două ori. Erau cam 600 000 de barbaţi. Voiau să ştie câţi bărbaţi erau disponibili pentru serviciul militar. Deci, ca să ţinem lucrurile simple, să dublăm cifra la 1,2 milioane pentru a include femeile şi copiii. Moise se roagă ca Dumnezeu să-i înmulţească de 1000 de ori. O mie ori 1.2 milioane înseamnă 1,2 miliarde. Nu era o problemă pentru Moise. Nu e o problemă pentru Dumnzeu. Azi sunt mai puţin de 5 milioane de oameni în Israel.

Populaţiile mari duc direct la prosperitate pentru că este mai multă muncă şi se creează o varietate mai mare de bunuri şi servicii. Asta ne duce la îngrijorarea numărul unu – economia. Deci, ca să vorbim despre acest lucru, trebuie să pornim de la teologie şi să studiem puţin cultura care ne învaţă că familiile numeroase sunt vulnerabile economic şi duc la sărăcie – nu numai sărăcia familiei, ci şi a societăţii. Dumnezeu ne învaţă că familiile mari duc la prosperitate. Cine are dreptate? Înainte ca cineva să înţeleagă sărăcia, trebuie să înţeleagă condiţiile care duc la prosperitate. Definesc prosperitatea ca pe abundenţa mâncării, adăpostului şi hainelor – nu maşini şi iahturi. Există trei lucruri fundamentale care sunt cerute pentru prosperitate. Puteţi ghici care? Nu veţi găsi răspunsurile în majoritatea cărţilor de economie. Unii spun educaţia. Nu, multe civilizaţii antice nu aveau educaţie, în sensul pe care-l dăm azi cuvântului, dar au prosperat. Alţii spun resursele nturale. Nu, Japonia şi Hong Kong abia dacă au. Numărul unu pentru prosperitate este să existe oameni vindecaţi – oameni vindecaţi de Duhul Sfânt care nu se omoară unul pe altul şi care nu fură unul de la altul. Astfel de oameni vor coopera în a genera activităţi economice. Când indienii nord-americani au cooperat, au porsperat. Când s-au implicat în războaie, s-au dezintegrat. A doua condiţie pentru prosperitate este piaţa liberă. Pieţele trebuie să fie libere pentru schimb de mărfuri şi servicii la un preţ corect. Nu trebuie dominate de guvern, de sindicate sau de religii false. Ca să rămână independente de sindicate, trebuie să fie libere.A treia condiţie pentru prosperitate e o populaţie mare. Prosperitatea Statelor Unite e rezultatul direct al populaţiei numeroase – a treia în lume. Populaţia Chinei cooperează , iar China este acum “fabrica lumii”, pe drumul de a devein o superputere. India acoperă şi ea actele de mită şi corupţie care au ţinut-o înapoi de secole.

Acum, că avem o înţelegere fundamentală asupra a ceea ce generează prosperitatea, care sunt cauzele care duc la sărăcie? Numărul unu e războiul. Numărul doi e lipsa castităţii. Lipsa castităţii distruge familia, blocul de construcţie fundamentală a economiei. Lăcomia şi multe alte cauze duc la sărăcie. Copiii nu cauzează sărăcia!

Rata mare a fertilităţii şi politicile generoase de imigrare care au adus prosperitatea de care ne bucrăm, s-au schimbat. Rata fertilităţii În SUA, care era în jur de 5 înainte de 1950 e sub rata de înlocuire. Rata de înlocuire e de 2,1 copii pe femeie. În SUA cifra este de 1.99. Imigrarea umple din gol, dar deja vedem că nu mai avem destui muncitori, suntem incapabili să atingem targetul de recrutare militară şi incapacitatea de a susţine fondurile de pensii. Comitem suicid demografic. Aşa ne ducem înapoi la prima întrebare. Sunt familiile catolice prea mici? Dacă familiile catolice ar fi fost aşa de mari pe cât le-a plănuit Dumnezeu în ultimii 45 de ani, şi dacă ar fi fost credincioase valorilor Evangeliei, asta s-ar fi putut întâmpla: catolicii ar fi fost de peste 50% din populaţia de azi a Statelor Unite, o majoritate democratică. O majori tate democratică de credincioşi, cu bun simţ şi responsabili catolici ar fi adus un sfârşit mai rapid flagelului avorturilor şi responsabilităţii fiscale a crizei securităţii sociale. O biserică castă ar fi recunoscut dezastrul abuzurilor sexuale ale clericilor înainte de a fi muşamalizată. Aşa cum e, o biserică necastă a creat un mediu necast potrivit pentru abuzatori să acţioneze nestingheriţi. Ce e o biserică necastă? E o biserică ce practică contracepţia, sterilizarea, divorţul şi multe alte păcate de impuritate. Puteţi fi siguri de asta când Cristos se va întoarce, mireasa sa nu va fi o biserică necastă. Dându-ne seama de acest adevăr, ar trebui toţi să-l implorăm pe Domnul să ne dea harurile necesare pentru a ne realiza rolul în întoarcerea situaţiei şi să lucrăm cu hărnicie să reconstruim o cultură a vieţii, mai întâi în Biserică şi apoi în lume.

Brian Murphy

Brian este căsătorit, are cinci copii mari. El este fondatorul şi preşedintele God s’ plan for life [www.godsplanforlife.org](http://www.godsplanforlife.org) şi CFO şi preşedinte al unei asociaţii de afaceri pe care a fondat-o cu soţia sa, Louise. 9 august 2007